 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 28 Ιουνίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “ Άσφαλτος ύστερα από πολλά χρόνια στο Λινοπότι.”

Η Κως προχωρά μπροστά με έργα.

Ο Δήμος Κω συνεχίζει τις ασφαλτοστρώσεις, κλείνοντας παλιές πληγές και βελτιώνοντας σταδιακά την εικόνα του οδικού δικτύου της Κω, στο μέρος εκείνο που αποτελεί αρμοδιότητά του.

Ολοκληρώθηκε η ασφαλτόστρωση στο Λινοπότι στο τμήμα από Γιακαλή προς γεώτρηση Παππούλη, συνολικής επιφάνειας 1400 τ.μ.

Ο δρόμος αυτός είχε παραδοθεί στη φθορά του χρόνου, δεν είχαν πραγματοποιηθεί εργασίες συντήρησης και η ανακατασκευή του ήταν ένα πάγιο αίτημα των κατοίκων της περιοχής.

Είναι ένα ακόμα έργο που χρηματοδοτείται από ίδιους πόρους του Δήμου αφού ο Δήμος Κω, έχοντας ανατάξει και εξυγιάνει τα οικονομικά του, είναι από τους μοναδικούς δήμους σε όλη τη χώρα που έχει τη δυνατότητα να εκτελεί έργα.

**Γραφείο Τύπου Δήμου Κω**